……………………pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

**a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján**

**2020. május**

**Tárgy:** Jó Pásztor Nővérek Kongregációjával családok átmeneti otthona ellátására szerződés kötése

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve:** ...............................................

Kovács Márton

alpolgármester s.k.

…………………………………

Vargáné Luketics Gabriella

humánszolgáltatási igazgató s.k.



**Látta:** …………………………………

dr. Szalai Tibor jegyző

…………………………………………

dr. Murai Renáta jegyzői igazgató



Nyílt anyag!

**Tisztelt Képviselő-testület!**

A Budapest Főváros II. Kerületi Önkormányzat Képviselő-testülete a 335/2012.(XII.13.) határozatával 2013. január 1. napjától szerződést kötött a Jó Pásztor Nővérek Kongregációjával (1032 Budapest, Zápor utca 50.) a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94. § (3) bekezdés c) pontjában foglalt családok átmeneti otthona kötelező önkormányzati feladat ellátására. Jogszabályi változások miatt a szerződés 2015. május 8. napjával módosult. (melléklet – feladat ellátási szerződés)

A Jó Pásztor Nővérek Kongregációja két intézményt tart fenn: a Jó Pásztor Anyaotthont (1032 Budapest, Zápor utca 50.) valamint a Jó Pásztor Háza Anyaotthont (1034 Budapest, Bécsi út 163.). Az intézmények anyaotthonok, ezért csak a szociálisan rászorult vagy veszélyhelyzetbe került anyákat és gyermekeit tudják fogadni. A teljes családok ellátását a Magyar Protestáns Segélyszervezettel (2144 Kerepes, Szabadság út 84.) kötött ellátási szerződés biztosítja.

A családok átmeneti otthona igénybe vétele önkéntes, kérelemre indul, viszont a kerületi Család-és Gyermekjóléti Központ munkatársainak közvetítésével vehetik igénybe az ellátást kérelmezők a teljes körű bentlakásos ellátást a jogszabályoknak megfelelően, legfeljebb 1 éves időtartamban.

A fenntartó képviselőjeként eljáró Jó Pásztor Anyaotthon intézményvezetője 2019. november 22. napján kelt elektronikus levelében kérelmezte a szerződés költségvetési részének módosítását.

Intézményvezető asszony kérelmében előadta, hogy a szerződésben foglaltak szerint azonnali elhelyezési kötelezettségük van, amennyiben második kerületi lakcímű családot kell elhelyezni, ezért az intézményi férőhelyet fenn kell tartania. Betöltetlen hely esetében azonban sem állami, sem önkormányzati támogatásban nem részesülnek, viszont a hely fenntartása az intézmény költségvetését terheli.

Javaslata szerint a szerződés új elemeként konkrét összegű rendelkezésre állási díj kerülne betervezésre 1 000 000 Ft összegben, amely évente emelkedik az infláció mértékével. Betöltött férőhely esetén továbbra is az eddigiek szerinti fizetési kötelezettség érvényesülne, azaz 2080 Ft/fő/nap szolgáltatási dj hozzájárulást fizet az önkormányzat, mely összeg az éves infláció mértékével emelkedik.

A szerződésben vállalt ellátotti létszám továbbra is 3 fő (1 anya, 2 gyermek) lenne.

2019. évben nem vette igénybe kerületi ellátott az átmeneti ellátást, s jelenleg sincs elhelyezett az intézményben. A szerződés III.2. pontjában foglalt kötelezettség alapján a Jó Pásztor Nővérek Kongregációja a 2 069 076 Ft összeget az önkormányzat részére visszautalta.

A szerződő partner szakmai és pénzügyi beszámolási kötelezettségének évente eleget tesz, a Család- és Gyermekjóléti Központ munkatársaival rendszeres kapcsolatot, értekezleteket, esetmegbeszéléseket tartanak.

A szerződő felek egyeztetése alapján az ellátási szerződés megkötése óta eltelt időszak jogszabályi változásai, valamint a hivatal szervezeti átalakulása indokolttá teszik, hogy a 2013. január 1. napjától kötött alapszerződés és a 2015. május 8. napján kelt ellátási szerződés hatályon kívül helyezésével egy új szerződés kerüljön megkötése. *A megállapodás tervezete a határozat mellékletét képezi.*

A kötelező feladat pénzügyi fedezete a 2020. évi költségvetésben biztosított.

Az ellátási szerződés megkötése a Gyvt. 97. § (5) bekezdése szerint: *A települési önkormányzat képviselő-testülete az ellátási szerződés megkötésének, a szerződés módosításának, illetve megszüntetésének jogát nem ruházhatja át.*

A szerződés megkötésének elmaradása hátrányosan érintheti az önkormányzat gyermekjóléti alapellátás körébe tartozó kötelező feladat ellátását.

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. március 27. napján délben hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2020. (III. 27.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

HATÁROZATI JAVASLAT

amely határozat a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020. (III. 27.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros Jó Pásztor Kongregációjával (1032 Budapest, Zápor utca 50.) nyújtott családok átmeneti otthona ellátásának biztosítására 2020. június 1. napjától - a határozat mellékletét képező - szerződést egyező akaratnyilvánítással 3 főre (1 anya, 2 gyermek) megköti, és ezzel egyidejűleg a családok átmeneti ellátására 2013. január 1. napjától kötött alapszerződést és a 2015. május 18. napján megkötött módosító szerződést egyező akaratnyilvánítással 2020. május 31. napjával bezárólag hatályon kívül helyezi.

**Felelős:** Polgármester

**Határidő:** 2020. július 30.

Budapest, 2020. május 12.

Őrsi Gergely

polgármester

*határozati javaslat melléklete*

**ELLÁTÁSI SZERZŐDÉS**

amely létrejött egyrészről

**Budapest Főváros II. Kerületi Önkormányzat** (székhelye: 1024 Budapest, Mechwart liget 1., adószáma: 15735650-2-41, KSH statisztikai számjel: 15735650-8411-321-01 képviseli: Őrsi Gergely polgármester, a továbbiakban: **Megbízó**,

és a **Jó Pásztor Nővérek Kongregációja** (székhelye: 1032 Budapest, Zápor u. 50. képviseli: Torrão Batista Glória, belső egyházi jogi személy nyilvántartási száma: 00001/2012-089, adószáma: 18011847-1-41, a továbbiakban **Megbízott** (továbbiakban együttesen: **Felek**) között az alulírott helyen és időben az alábbi tartalommal:

Felek megállapítják, hogy a Budapest Főváros II. Kerületi Önkormányzat a gyermekjóléti alapellátás körébe tartozó kötelező feladatainak ellátása érdekében arra az elhatározásra jutott, hogy a családok átmeneti otthona keretében nyújtott ellátás 3 fő részére történő biztosításával a Jó Pásztor Nővérek Kongregációját bízza meg, mint Megbízottat.

A szerződést a felek a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 96. § (1) bekezdésére figyelemmel kötik meg.

**1. A szerződés tárgya**

1.1. Megbízott vállalja, hogy a Gyvt. 94. § (3) bekezdés c) pontja alapján a Megbízó számára kötelező feladatot jelentő, gyermekjóléti alapellátás körébe tartozó feladatok közül a családok átmeneti otthonában nyújtott ellátást (Gyvt. 51. §)3 fő(1 anya 2 gyermek)afelvételi beszélgetést követőenazonnali elhelyezésselbiztosítja, és ennek körében ellátja mindazokat a feladatokat, amelyeket a Gyvt., valamint a törvényhez kacsolódó végrehajtási rendeletek előírnak.

1.2. Megbízott a családok átmeneti otthona ellátására a Budapest Főváros Kormányhivatala Szociális és Gyámhivatal (1056 Budapest, Váci u. 62-64.) által BPC-020/2072-3/2014 ügyiratszámon 2014. június 16. napján kiadott szolgáltatói nyilvántartásba való bejegyzéssel rendelkezik (ágazati azonosító: S0053170 és S0053187). Az engedélyezett férőhelyek száma: 80 fő.

1.3. Megbízott a 2.) pontban meghatározott feladatát a Jó Pásztor Nővérek Kongregációja fenntartásában lévő Jó Pásztor Anyaotthonban (1032 Budapest, Zápor u. 50.), valamint a Jó Pásztor Háza Anyaotthonban (1034 Budapest, Bécsi út 163/A.) látja el.

**2. A szerződés szakmai tartalma**

2.1. A Megbízott a hatályos jogszabályok alapján az alábbi tevékenységeket folytatja:

* megszakítás nélküli munkarend szerint működő bentlakásos intézményként, alapellátás keretében, alaptevékenységként átmeneti gondozást biztosít azon várandós anyáknak, valamint anyáknak és gyermeküknek, akiknek az elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől,
* segítséget nyújt az anyának gyermeke szükség szerinti ellátásához, gondozásához, neveléséhez,
* az anyáknak az ellátás mellett jogi, pszichológiai és mentálhigiénés segítséget nyújt,
* közreműködik – a Budapest Főváros II. Kerületi Önkormányzat Család-és Gyermekjóléti Központtal (továbbiakban: Család és Gyermekjóléti Központ) - együttműködve - az átmeneti gondozást szükségessé tevő okok megszüntetésében, a család helyzetének rendezésében, otthontalanságának megszüntetésében.

**3. Az ellátottak köre**

3.1.Megbízó megbízza a Megbízottat a családok átmeneti otthona keretében nyújtott ellátás 3 fő (1 anya, 2 gyermek) részére történő biztosításával.

3.2. Megbízott a családok átmeneti otthonában biztosított ellátás keretében a II. kerületilletékességi területén lakcímmel rendelkező családot lát el. Ha a kérelmezőnek több lakcíme van, akkor az illetékességet az a lakóhely vagy tartózkodási hely alapozza meg, ahol életvitelszerűen tartózkodik.

**4. Az ellátás igénybevételének módja**

4.1. A személyes gondoskodás keretébe tartozó családok átmeneti otthona alapellátás igénybe vétele önkéntes, a szolgáltatás igénybevétele a Család- és Gyermekjóléti Központ írásbeli javaslatára történik*.* Az elhelyezés iránti igényt a Megbízó illetékességébe tartozó család önállóan is kezdeményezheti. Ilyen esetben Megbízott 3 napon belül felveszi a kapcsolatot a Család- és Gyermekjóléti Központtal, akivel egyeztetnek a jelentkező család elhelyezését illetően.

4.2. A Megbízott köteles a Család- és Gyermekjóléti Központot havonta tájékoztatni az ellátotti számok alakulásáról, valamint három napon belül értesítést küldeni az ellátott család gondozásba vételének kezdő időpontjáról és a gondozásba vétel utolsó napjáról.

4.3. Az ellátás igénybevételéről az intézményt fenntartó vagy az általa megbízott személy és az ellátást igénylő a vonatkozó ágazati rendelkezéseknek megfelelő megállapodást köt.

**5. A Megbízott kötelezettségei**

5.1. A Megbízott kijelenti, hogy jelen szerződésben vállalt feladatához a szükséges engedélyek és feltételek rendelkezésre állását a szerződés hatálya alatt folyamatosan biztosítja. A Megbízott haladéktalanul köteles a Megbízót írásban tájékoztatni, amennyiben akadályba ütközik a szerződésben foglalt kötelezettségeinek teljesítése.

5.2. A Megbízott jelen szerződés aláírásával egyidejűleg kötelezettséget vállal – egyben nyilatkozik – arra vonatkozólag is, hogy a vonatkozó jogszabályokban foglalt adatkezelési és adatvédelmi szabályokat ismeri, és azokat betartja/betartatja.

5.3. A Megbízott a hatályos jogszabályokban nevesített adatszolgáltatási kötelezettségét a jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen köteles szolgáltatni.

5.4. A Megbízott vállalja, hogy az általa nyújtott szolgáltatásokhoz, valamint jogszabályokban nevesített kötelezettségei maradéktalan teljesítése és a szakmai kapcsolatrendszer erősítése érdekében folyamatosan együttműködik a Család- és Gyermekjóléti Központtal.

5.5. A Megbízott a tárgyévet követő február 28. napjáig szakmai és pénzügyi beszámoló formájában évente egyszer írásban köteles beszámolni a Képviselő-testület által kialakított bizottságok hatásköréről szóló önkormányzati rendeletében meghatározott hatáskörrel rendelkező bizottság, továbbiakban: illetékes bizottság (jelen szerződés megkötésekor: Közoktatási, Közművelődési, Sport, Egészségügyi, Szociális és Lakásügyi Bizottság) részére a szolgáltatás során kifejtett tevékenységéről, a tárgyévben végzett szakmai tevékenységéről, a pénzügyi mutatószámainak alakulásáról, valamint az ellátott/ellátandó családokkal, gyermekekkel kapcsolatos észrevételeiről.

5.6. A Megbízó a jelen szerződés tárgyát képező feladat ellátását ellenőrizheti. A Megbízott köteles az ellenőrzés során a Megbízó megbízottjának átadni az ellenőrzéshez szükséges valamennyi iratot, illetve köteles biztosítani az iratokba való betekintést. Ez alól kivételt képez az ellátást igénybe vevőkre vonatkozóan az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvényben meghatározott egészségügyi adatok megismerése.

**6. A Megbízó kötelezettségei**

6.1. A Megbízó éves költségvetési rendeletében megtervezi és biztosítja e szerződés tárgyát képező szolgáltatások nyújtásához jelen szerződés 7.1., 7.2. és 7.3. pontjábanmeghatározott pénzügyi fedezetet.

6.2. A Megbízó kötelezettséget vállal, hogy az ellátási szerződést a helyben szokásos módon közzéteszi, a lakosságot tájékoztatja a szolgáltatásnak a településen való elérhetőségéről, a szolgáltatás helyéről.

**7. A szolgáltatás finanszírozása**

7.1. Megbízó vállalja, hogy 2020. évre és ezt követően minden tárgyévre 1 000 000 Ft készenléti díj összeget a Megbízott részére minden év június 15. napjáig egy összegben átutal a Megbízott OTP Banknál vezetett 11703006-20031206 számú bankszámlájára. A megállapított összeg 2021. évtől évente az infláció mértékével módosul.

7.2. Megbízó vállalja,hogybetöltött férőhely eseténa Megbízottat az 1. fejezet 2. pontban foglalt szolgáltatás biztosításáért 2080 Ft/nap/fő szolgáltatási díjban részesíti, amelyet két részletben utal a 7.1. pontban megjelölt számlaszámra. Az első félévi szolgáltatási díj összege tárgyév július 31. napjáig, a második félév szolgáltatási díj összege tárgyévet követő év január 31. napjáig utólagosan kerül kiegyenlítésre, a 4.2. pont alapján megadott ellátotti létszámok egyeztetését követően. A megállapított összeg évente az infláció mértékével módosul.

7.3. Megbízó vállalja, hogy az 1. fejezet 1. pontban vállalt létszámot meghaladó elhelyezés esetén a különbözetet a második félévi szolgáltatási díj fizetésével egyidejűleg utalja a Megbízott számlájára.

7.4. Az éves támogatás mértékét Szerződő Felek tárgyév november 15-éig felülvizsgálják.

7.5. A pénzügyi teljesítés feltétele a jelen szerződés 5.5. pontjában foglalt pénzügyi és szakmai beszámoló elfogadása.

7.6. Az ellátási szerződés alapján végzett feladat ellátásához kapcsolódóan a Megbízott jogosult Magyarország mindenkori költségvetési törvényében meghatározottak alapján a feladathoz rendelt állami és egyházi kiegészítő támogatások igénylésére és felhasználására.

**8. Adat és érdekvédelem**

8.1. A Megbízott szakmai tevékenysége során kiemelt figyelmet fordít arra, hogy az ellátás igénybe vevőt megilleti a személyes adatainak védelme, a magánéletével kapcsolatos titokvédelem, valamint megilleti az alkotmányos jogok maradéktalan és teljes körű tiszteletben tartása.

8.2. Az ellátást igénybe vevő jogosult a számára egyéniesített formában megadott teljes körű tájékoztatásra: joga van tájékoztatást kérni és kapni a szolgálat által nyújtott szolgáltatások jellemzőiről, azok elérhetőségéről és az igénybevétel rendjéről, valamint az ellátottakat megillető jogokról és azok érvényesítéséről, továbbá jogosult megismerni a róla készült dokumentációban szereplő adatokat.

8.3. A Megbízott biztosítja, hogy az ellátást igénylő tájékoztatást kapjon az ellátott jogi képviselő által nyújtható segítségadás lehetőségéről, az ellátott jogi képviselő elérhetőségéről, valamint támogatja az ellátott jogi képviselő érdekvédelmi tevékenységét.

8.4. A Megbízott köteles a hozzá írásban vagy szóban eljutott panaszt tizenöt napon belül kivizsgálni, majd a panaszost írásban értesíteni a panasz kivizsgálásának eredményéről.

8.5. Amennyiben a Megbízott adott határidőn belül nem intézkedik, illetve a panasztevő nem ért egyet az intézkedéssel, az intézkedés kézhezvételétől számított nyolc napon belül az illetékes bizottsághoz fordulhat jogorvoslatért.

8.6. Panaszbejelentés esetén a 8.5. pont alatt megfogalmazott eljárásban az illetékes bizottsághoz címzett, de a Budapest II. kerületi Polgármesteri Hivatal Humánszolgáltatási Igazgatóság Intézményirányítási Osztályához (1027 Budapest, Margit krt. 15-17.) benyújtott jogorvoslati kérelemnek van helye.

8.7. A Megbízó a Megbízott – jelen szerződésben szereplő, illetve a Megbízott által rendelkezésére bocsátott – személyes adatait a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács 2016. április 27. napján elfogadott 2016/679. számú rendelet 6. cikk (1) bekezdésének b) pontja alapján a Felek között fennálló szerződés teljesítése érdekében kezeli.

**9. A szerződés időtartama és felmondása**

9.1. Jelen szerződés 2020. június 1. napjával lép hatályba és határozatlan időre szól. Felek megállapítják, hogy a családok átmeneti ellátására 2013. január 1. napjától kötött alapszerződés és a 2015. május 18. napján megkötött módosító szerződés egyező akaratnyilvánítással 2020. május 31. napjával bezárólag hatályát veszti.

9.2. Szerződő felek jelen szerződést közös megegyezéssel bármikor jogosultak megszüntetni. A szerződés megszüntetése esetén Felek külön megállapodásban rendelkeznek a kölcsönös elszámolás módjáról, időpontjáról, felek esetleges – a szerződés megszűnését követő időszakra vonatkozó – kötelezettségeiről.

9.3. A szerződést bármelyik fél jogosult a másik fél jelen szerződésben megjelölt székhelyére címzett egyoldalú nyilatkozattal 6 hónapos felmondási idő figyelembe vétele mellett írásban, indokolás nélkül rendes felmondással megszüntetni.

9.4. Mindkét fél írásban azonnali hatállyal rendkívüli felmondással élhet, amennyiben a másik fél olyan súlyos szerződésszegést követ el, vagy olyan körülmény áll be, amely az ellátást súlyosan veszélyezteti. Súlyos szerződésszegésnek minősül különösen, ha az ellátást igénybe vevő/k élete, testi épsége, egészsége kerül veszélybe a végzett tevékenység, mulasztás következményeként, vagy a Megbízott a szerződésben vállalt szolgáltatást folyamatosan nem végzi, vagy bizonyítottan a jogszabályok, szakmai szabályok súlyos megsértésével, illetve a szükséges hatósági engedélyek nélkül végzi.

**10. Egyéb együttműködési elvek**

10.1. Szerződő felek kötelesek minden olyan változásról, rendkívüli eseményről egymást értesíteni, amelyek jelen szerződés tartalmára érdemi hatással vannak, és egyeztetést, illetőleg további intézkedést igényelnek.

10.2. Jelen szerződésben nem szabályozott kérdésekben a vonatkozó ágazati jogszabályok, valamint a Polgári Törvénykönyv rendelkezései az irányadóak.

10.3. A Megbízott vállalja, hogy a szolgáltatás időszakos hiánya, illetve a szerződés a Megbízottnak felróható okból történő azonnali felmondás esetén – a ténylegesen bekövetkezett kár erejéig – kártérítést biztosít a Megbízó részére a kiesett szolgáltatás vonatkozásában és időtartamára.

10.4. A kiesett szolgáltatással kapcsolatos fizetési kötelezettség vonatkozásában a Polgári Törvénykönyvről szóló 2013. évi V. törvény 6:155. §-a szerinti kamatfizetési kötelezettség áll fenn.

10.5. Szerződő felek megállapodnak abban, hogy a köztük felmerülő vitás kérdéseket elsősorban tárgyalások útján rendezik, s kizárólag ennek sikertelensége esetén fordulnak bírósághoz.

10.6. Megbízott az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. §(1a) bekezdése alapján nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén Megbízott a Megbízót haladéktalanul tájékoztatni köteles.

10.7. Ezen szerződés a megkötéskor hatályos jogszabályok alapján készült. Az irányadó jogszabályok változása esetén a szerződés megegyezéssel módosítható.

10.8. Jelen szerződés 6 egymással szó szerint megegyező eredeti példányban készült, amelyből aláírás után 3 példány a Megbízót, 3 példány a Megbízottat illeti.

10.9. Jelen szerződést a Felek kölcsönös átolvasás és értelmezés után, mint akaratukkal és jognyilatkozataikkal mindenben megegyezőt jóváhagyólag aláírták.

Budapest, 2020. ……………… (hó) ………… (nap)

………………………………….. …………………………….

Budapest Főváros Jó Pásztor Nővérek Kongregációja

II. Kerületi Önkormányzat Torrão Batista Glória

Őrsi Gergely képviselő

polgármester

*az előterjesztés melléklete*









